Az állami gondozás nem büntetés
Több száz gyerek ugrált, játszott, vattacukrozott a Zápor-tónál.
Élettel telt meg szombat délelõtt a Zápor-tó és környéke: a Szent Ágota Gyermekvédelmi Szolgáltató családi napot tartott az állami gondozásban élõ gyermekeknek. Játékok hada, vattacukor-folyam, ebéd és zene várta a kilátogatókat. A hatalmas sátorban táncra, a játszótéren rodeó bikára vártak gyerekek és felnõttek.
– 500 gyermekkel jöttünk ki, szeretnénk, ha a lakosok, a lehetséges nevelõszülõk megismernék az állami gondoskodásban élõ gyermekeket – mondta Kothencz János, az állami gondozottakat segítõ ÁGOTA alapítvány létrehozója. – A „Fogadj el!-ÁGOTA Nap" egy több hónapos integrációs folyamat része, meg kell mutatnunk, hogy nem kell a gyermekektõl félni. Segítjük a családba fogadást, a munkatársaim minden érdeklõdõt tájékoztatnak a feltételekrõl. Reméljük, hogy pár család és gyermek, akár ma is egymásra talál – tette hozzá.
A Szeged-Csanádi Egyházmegye Szent Ágota Gyermekvédelmi Szolgáltató és az ÁGOTA alapítvány rendezvényén csak délig közel 1600 vattacukrot osztottak ki – terveik szerint azt a mennyiséget délutánig 5000-re emelik. – Mindenki együtt játszik, a családok megismerkednek az állami gondozott gyerekek életével, örömével, gondjával. Célunk, hogy tompítsuk az elõítéleteket, hiszen az állami gondozás nem büntetés. Sokan azért kerülnek hozzánk, mert nincs, aki gondoskodjon róluk – fogalmazott Kothencz János.
Az egész napos rendezvényre a szervezõk reményei szerint közel 6-8 ezren látogatnak ki, a móka-kacagás mellett megválasztják Tarján és Felsõváros Szépét, valamint készítetnek egy több mint másfél méteres vattacukrot is.
Szeged